gl gl gl en gl gl ja en ca gl en gl en ru en gl gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl es gl gl gl gl gl gl gl gl gl gl gl gl gl gl gl lt pt sv gl gl en fr sv lt gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl gl
Alerta por seca en Ribadavia, con catro horas e media de abastecemento o día - G24
O río Maquiáns, do que fan captación, apenas leva auga e tiveron que empezar a collela do Avia
A vila consome un millón de litros de auga ao día
G24.gal 14/08/2022 15:17 Última actualización 14/08/2022 15:48
En Ribadavia hai auga dúas veces ao día. Cada vez que se realiza unha destas aperturas consómense 500 mil litros.  Cos depósitos baleiros e as captacións coma a do Maquiáns  practicamente secas, a situación din, é crítica. Os camións cisterna énchense sen descanso no río Avia.
"Estanse enchendo continuamente, está entrando un camión e saíndo outro... Máis ou menos dependendo do camión nuns trinta minutos está o camión cheo, un camión de 25.000 litros." Explica Óscar Rodríguez, de Protección Civil de Ribadavia.
Ademais hai 33 puntos de repartición de auga non potable na vila para uso doméstico, tamén auga embotellada a disposición dos veciños que se pode recoller na empresa concesionaria. Só na última semana repartiron 2.200 litros. A gravidade da situación levou o concello a declarar o plan de emerxencia e a alerta por seca.
"Nós o que intentamos é subministrar a través das levadas e do regato Maquiáns o pouco que entra, pero que sexa constante, que non dea baixóns, e o mesmo tempo reforzar a través destes vehículos, que non resolven o problema pero manteñen o paciente crítico pero estable." Di Brais Fidalgo, portavoz do concello de Ribadavia.
Hai preocupación nos hostaleiros e certa sorpresa entre os moitos turistas que visitan a vila.
"Tivemos que recoller auga en potas e felizmente co tanque que temos puidemos solucionar, pero se vén unha festa dentro de pouco preocúpanos iso."
"Dixéronnos que levan toda a semana sen auga e que fan os cafés con garrafas de auga."
"Fomos almorzar a un bar e non puidemos acceder ao baño porque estaba pechado por falta de auga."
Os veciños din que non lembran unha situación semellante.
"En sesenta e tantos anos non recordo eu algo así. A xente está pasándoo moi mal, afortunadamente nós tiñamos pozo de antes e ímonos amañando pero si, é un problema gordo, gordo."
Comezaron xa os traballos para instalar unha captación provisional con dous quilómetros de tubaxes no río Avia. Unha obra que confían consiga dar un respiro á veciñanza.
Castrelo de Miño segue a abastecerse de auga con cisternas
Mingua a colleita de castaña por mor da seca
A seca pode reducir a colleita de castaña nun 30 %
A chuvia destes días non permite relaxar as medidas fronte á seca
Contido con Xeográficas Galicia .
Este venres comezan a poñer a cuarta dose da vacina da covid aos maiores de 85
Bruxelas corrixe a Planas e di que o veto non afectou nunca á pesca por riba dos 400 metros
Alcoa acada un acordo con Endesa para a subministración do 32% da electricidade
Agricultores da Terra Chá comezan a sementar soia con fins comerciais
Síguenos en redes sociais
Aviso legal e Política de Privacidade